Sheila Dikshit के निधन से बॉलीवुड में छाया गम का माहौल, कलाकारों ने ट्वीट कर जताया दुख  
शीला दीक्षित के निधन से बॉलीवुड में छाया गम का माहौल
बॉलीवुड कलाकारों ने ट्वीट कर जताया दुख
अक्षय कुमार ने की शीला दीक्षित के काम की सराहना
कांग्रेस की वरिष्ठ नेता और तीन बार दिल्ली की मुख्यमंत्री रह चुकीं शीला दीक्षित (Sheila Dikshit) का 81 वर्ष की उम्र में निधन हो गया है. मीडिया रिपोर्ट्स के मुताबिक शीला दीक्षित (Sheila Dikshit) लंबे समय से बीमार चल रही थीं और एस्कॉर्ट हॉस्पिटल में उनका इलाज चल रहा था. शीला दीक्षित के निधन से न केवल राजनीतिक दुनिया में बल्कि बॉलीवुड में भी गम का माहौल छा गया है. इसके साथ ही कई बॉलीवुड कलाकारों ने शीला दीक्षित के निधन पर शोक जताते हुए ट्वीट भी किए हैं, जिसमें अक्षय कुमरा, उर्मिला मातोंडकर और कमाल आर खान जैसे लोग शामिल हैं. 
'सुपर 30' के दर्शकों के आई बड़ी खबर, बिहार और राजस्थान के बाद इस राज्य में हुई फिल्म टैक्स-फ्री
Extremely sad to know about the passing away of #SheilaDixit ji...she effectively changed the face of Delhi during her tenure. Heartfelt condolences to her family

शीला दीक्षित (Sheila Dikshit) के अचानक हुए निधन पर बॉलीवुड के सुपरस्टार अक्षय कुमार (Akshay Kumar) ने भी ट्वीट के जरिए अपना दुख जताया है. इतना ही नहीं, अक्षय कुमार ने अपने ट्वीट में उनके काम की भी खूब सराहना की है. ट्वीट करते हुए अक्षय कुमार ने लिखा, 'शीला दीक्षित के निधन के बारे में जानकर काफी दुख हो रहा है. उन्होंने अपने कार्यकाल के दौरान दिल्ली के चेहरे को प्रभावपूर्ण तरीके से बदला था. उनके परिवार के प्रति हार्दिक संवेदना.'
Rest in peace..Smt.Sheila Dikshit ji You will always be loved and respected for your strength,determination,fierce and yet kind personality that made Delhi more beautiful than ever among many other things Om Shanti

वहीं, बॉलीवुड एक्ट्रेस और कांग्रेस की नेता उर्मिला मातोंडकर (Urmila Matondkar) ने भी शीला दीक्षित (Sheila Dikshit) के निधन पर दुख जताया, साथ ही शीला दीक्षित के लिए सोशल मीडिया पर अपना ट्वीट भी किया. उर्मिला मातोंडकर ने अपने ट्वीट में लिखा, 'आपकी आत्मा को शांति मिले. आप हमेशा से अपनी दृढ़ संकल्प, दयालु व्यक्तित्व, और दिल्ली और भी खूबसूरत बनाने के लिए जानी जाएंगी.'
RIP #SheilaDixit ji! You did a fantastic job as a CM of Delhi. So you will always remain alive in the hearts of those people, who have seen delhi before ur work and after ur work.

इनके अलावा लगातार सोशल मीडिया पर एक्टिव रहने वाले कमाल आर खान (Kamaal R Khan) ने भी शीला दीक्षित (Sheila Dikshit) को लेकर अपना ट्वीट किया. शीला दीक्षित के निधन पर शोक जताते हुए उन्होंने लिखा, 'आपकी आत्मा को शांति मिले. आपने दिल्ली के लिए काफी अच्छा काम किया है. आप हमेशा उन लोगों के दिलों में जिंदा रहेंगी, जिन्होंने आपके काम से पहले और काम के बाद दिल्ली को देखा है.'
बता दें कि शीला दीक्षित (Sheila Dikshit) का जन्म 31 मार्च, 1938 को पंजाब के कपूरथला में हुआ. शीला दीक्षित ने दिल्ली विश्वविद्यालय के मिरांडा हाउस से इतिहास में मास्टर डिग्री हासिल की. उनका विवाह उन्नाव (यूपी) के आईएएस अधिकारी स्वर्गीय विनोद दीक्षित से हुआ था. विनोद कांग्रेस के बड़े नेता और बंगाल के पूर्व राज्यपाल स्वर्गीय उमाशंकर दीक्षित के बेटे थे. शीलाजी एक बेटे और एक बेटी की मां थी. उनके बेटे संदीप दीक्षित भी दिल्ली के सांसद रह चुके हैं. दरअसल, मिरांडा हाउस से पढ़ाई के दौरान ही उनकी राजनीति में रुचि थी.